
Parlamentul  României

Camera  Deputaţilor

Comisia pentru industrii si servicii






                 Bucureşti, 22.09.2010





                                                Nr.23/207/2010
AVIZ
asupra proiectului de Lege pentru modificarea şi completarea Ordonanţei Guvernului nr.85/2004 privind protecţia consumatorilor la încheierea şi executarea contractelor la distanţă privind serviciile financiare



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu proiectul de Lege pentru modificarea şi completarea Ordonanţei Guvernului nr.85/2004 privind protecţia consumatorilor la încheierea şi executarea contractelor la distanţă privind serviciile financiare, transmis cu adresa nr. P.L.x. 389 din 28 iunie 2010, înregistrat sub nr.23/207 din 01 iulie 2010.


Consiliul Legislativ, cu avizul nr.338/31.03.2010, avizează favorabil proiectul de lege.



Senatul, în calitate de primă Cameră sesizată, a adoptat proiectul de lege, în şedinţa din 23 iunie 2010.



Proiectul de lege are ca obiect asigurarea transpunerii totale a prevederilor Directivei nr.2007/64/CE. Prin Directiva 2007/64/CE se modifică directivele 97/7/CE, 2002/65/CE, 2005/60/CE şi 2006/48/CE şi se abrogă Directiva 97/5/CE, este necesară modificarea actelor interne corespondente respectivelor directive şi, în acest sens, s-au operat modificările art.6 şi 25 din Ordonanţa Guvernului nr.85/2004 şi s-a abrogat art.14 al acesteia. Ordonanţa a transpus în legislaţia naţională prevederile Directivei nr.2002/65/CE.

Prin modificările aduse de Directiva 2007/64/CE, transpuse prin prezentul act, se realizează o informare mai amănunţită a consumatorilor şi o mai bună reglementare a serviciilor de plată la distanţă.



Examinarea proiectului de lege a avut loc în şedinţa comisiei din data de 22 septembrie 2010. 



În urma dezbaterilor, membrii comisiei au hotărât, în unanimitate, avizarea favorabilă a proiectului de lege, în forma adoptată de Senat.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) din Constituţia României, republicată, Camera Deputaţilor, pentru acest proiect de lege, este prima Cameră sesizată.

PREŞEDINTE,
Iulian Iancu
Consilieri parlamentari, 
Viorela Gondoş

Isabela Robe

